ચીફ જસ્ટિસ દીપક મિશ્રાએ જણાવ્યું હતું કે, કોર્ટ સંબંધોને સંરક્ષણના મુદ્દા પર વિચારણા કરી રહી છે. અદાલત તેની વિચારણાનો દાયરો ફક્ત સમાગમની રીતો અથવા તો સમલૈંગિકોને દાયરામાં રાખીને વિચારણા કરી રહી નથી, પરંતુ પરસ્પર સંમતિથી જાતીય સંબંધ બાંધનાર પુખ્તોને અપરાધ માટે જવાબદાર ગણવામાં ન આવે તે અંગે વિચારણા કરી રહી છે. અધિક સોલિસિટર જનરલ તુષાર મહેતાએ જણાવ્યું હતું કે, જો સેક્સનો પાર્ટનર પસંદ કરવાના અધિકારને મૂળભૂત અધિકાર જાહેર કરાશે તો કોઈ આવીને કહેશે કે તે તેની બહેન કે ભાઈ સાથે લગ્ન કરવા માગે છે. જે લગ્નો અંગેના કાયદાનું ઉલ્લંઘન કરશે.